กระทรวงพาณิชย์ หารือ 5 รัฐมนตรีประจำประเทศซาอุดีอาระเบีย ผลักดันความร่วมมือไทยซาอุฯ ทุกมิติ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า การเยือนซาอุดีอาระเบียในครั้งนี้ พร้อมภาคเอกชนและคณะเดินทาง เพื่อมาเจรจาทางการค้าจำนวน 138 ราย โดยภารกิจที่สำคัญประการหนึ่งคือ การหารือทวิภาคีกับรัฐมนตรีว่าการกระทรวงพาณิชย์ของซาอุดีอาระเบีย นายมาจิด บิน อับดุลลา อัล กาซาบี รัฐมนตรีว่าการกระทรวงพาณิชย์และรักษาการรัฐมนตรีว่าการกระทรวงสื่อสารมวลชน พร้อมทั้งเชิญรัฐมนตรีอีก 4 ท่าน มาร่วมหารือ อีกทั้งประธานหอการค้าซาอุดีอาระเบียและประธานองค์การอาหารและยาซาอุดีอาระเบียการหารือในครั้งนี่ประสบผลสำเร็จอย่างดียิ่ง และมีผลสัมฤทธิ์เป็นรูปธรรม โดยมีข้อเสนอสำคัญครอบคลุมทั้งด้านการค้าการลงทุน การเดินทางของนักธุรกิจไทยและการจัดทำความร่วมมือร่วมกันของทั้ง 2 ประเทศ อาทิ การให้ไทยเดินหน้าทำ FTA กับกลุ่มประเทศอ่าวอาหรับ (GCC) ประกอบด้วย 6 ประเทศ ได้แก่ ซาอุดีอาระเบียบาห์เรน โอมาน ยูเออี กาตาร์และคูเวต เพื่อให้เกิด FTA ไทย-GCC ต่อไป ได้ในอนาคต  การจัดทำ JTC(Joint Trade Committee) หรือคณะกรรมการร่วมทางการค้าไทยกับซาอุดีอาระเบีย คาดว่าจะเสร็จสิ้นและสัมฤทธิ์ผลภายในสิ้นปีนี้ ทั้งนี้ ในวันที่ 29 สิงหาคมที่ผ่านมา ได้มอบใบประกาศนียบัตรให้กับ HTA (Honorary Trade Avisor to the Ministry of Commerce) พร้อมทั้งได้เห็นชอบแต่งตั้ง นายยูเซฟ อับดุลลาห์ อัลฮูมูดี เป็นที่ปรึกษากิตติมศักดิ์ด้านการค้าระหว่างประเทศ (HTAS) เพื่อเป็นตัวแทนดูแลและปกป้องผลประโยชน์ทางการค้าของประเทศไทย สนับสนุนและประสานงานการจัดกิจกรรมทางการค้าของไทยทั้งในและต่างประเทศ ตลอดจนให้คำปรึกษาและแนะนำลู่ทางโอกาสทางการค้าการลงทุนของไทย และข้อมูลเชิงลึกที่จะเป็นประโยชน์ต่อการดำเนินภารกิจของกระทรวงพาณิชย์โดยมีกำหนดวาระดำรงตำแหน่งครั้งละ 2 ปี